Bréf um Milestone, sparisjóði, Landsbankann og Flokkinn

Við þurfum nýtt fólk

Glitnir þarf ekki að taka yfir Milestone en þeir eiga klárlega að stýra því. Setja sína menn þar inn og henda þeim bræðrum út. Ef þeir verða þarna inni fyrir hverja heldur fólk að þeir verði að vinna? Glitni!!! Nei þeir halda áfram að misnota félagið og stinga öllum þeim bitum sem eru verðmætir undan í eigin þágu.

Þetta eru menn sem slátruðu Sjóvá hratt og örugglega. Tóku allt fé út úr Sjóvá og þegar í óefni var komið settu þeir handónýt fasteignaverkefni sem Milestone hafði farið út í upp í “viðskiptaskuld” Milestone við Sjóvá. Þ.e. með öðrum orðum, þeir tóku fé út úr Sjóvá og fjárfestu í nafni Milestone og þegar verkefnin gengu ekki upp setu þeir þá verkefnin inn í Sjóvá. Milestone var með upside-ið en Sjóvá með downside-ið.

Það eru til nóg af mönnum í þessu þjóðfélagi sem geta haldið utan um taumana í félögunum sem bankarnir þurfa að taka yfir. Menn sem myndu vinna fyrir okkur eigendurna en ekki fyrri eigendur sem hugsa bara um það að ná til baka þeim bitnum sem eru vænlegir. Örugglega ekkert mál að ráða hæft fólk inn í félag eins og Milestone sem fengi sambærilegan kauprétt og þeir bræður ef vel gengur.

Mér finnst svipað að þeir bræður skuldi fá að hlut i framtíðar hagnaði og ef dæmur glæpamaður fengi dóm sinn mildaðan ef endurhæfing fórnarlambsins gengi vel.

Það þarf að taka til. Út með FME stjórnina, út með viðskiptaráðherra, út með fjármálaráðherra, út með seðlabankastjórnina og út með alla fyrrum framkvæmdastjóra gömlu bankanna.

Við verðum að byggja upp traust hér á landi og það verður ekki gert nema með nýju fólki.

- - -

Landsbankinn og Sjálfstæðisflokkurinn

Þú hefur talað um vanhelg (incestious) tengsl viðskiptalífs og stjórnmála.

Er ekki kominn tími til að skrifa eitthvað um þessi vanhelgu tengsl?

Hefurðu kynnt þér tengsl Landsbankans hf. og Sjálfstæðisflokksins?

Ég skora á þig að gera það og skrifa um þessi tengsl, sem eru satt að segja alveg ótrúleg.

Sögurnar sem maður hefur verið að heyra um þessi tengsl eru ótrúlegar.

Nánast hver einasti maður sem ráðinn var til Landsbankans var félagi í Flokknum. (Minnir reyndar svoldið á gömlu Félagana í kommúnistaríkjunum). Vanhæft fólk ráðið o.s.frv. o.s.frv.

Sérlega áhugavekjandi er t.d. flokksmennirnir í Hong Kong, aðstoðarmaður forstjórans þar kennari með enga reynslu af bankamálum og forstjórinn sjálfur reynslulaus flokksgæðingur úr Orkuveitunni, allt vinir Gulla. Atli Atlason sem vantar ekki í símaúthringingarnar o.fl. í prófkjörsbaráttunni hjá Gulla. Ótrúlega margir vinir hans úr flokknum voru á Jötunni í Landsbankanum. (vinur minn tekur vonandi saman lista yfir þá).

Það er algjört lykilatriði fyrir þig að vita hverjir leggja lið í prófkjörum Sjálfstæðisflokksins.

Það er ótrúlegt að nokkur maður sem er ekki í Flokknum skuli vera viðskiptavinur Landsbankans.

Önnur tengsl sem vert væri að fjalla um eru tengsl Sjálfstæðisflokksins og FME og óreyndu xD-krakkana sem eru ráðnir þar inn.

- - -

Kjötborg og önnur fyrirtæki

Ég sá þessa mynd því miður ekki , en ég held ég þurfi ekki að sjá hana til að átta mig á um hvað hún fjallar.

Þetta er sennilega fyrirtæki sem rekið er af hugsjón, og sennilega hafa þessir ágætu bræður ofaní sig og á.

Það eru svona fyrirtæki, fjölskildufyrirtæki sem hafa verið keypt upp af öðrum fyrirtækum eða einstaklingum, fjármagnað af bönkunum, í öllum greinum aðallega í iðnaði og innflutningi.

Þessar SKULDSETTU yfirtökur eru að líta dagsins ljós í bönkunum og nýju eigendurnir geta ekki borgað af lánunum vegna þess að þau eru í erlendri mynt.

Bankinn OKKAR þarf því að afskrifa þessar skuldir með allskonar kúnstum og á endanum þurfum við öll að borga brúsann.

Ég veit um fjölmörg dæmi þess að lítil fyrirtæki hafa verið keypt á þennan hátt og í dag er ekki innistæða fyrir þessum kaupum.

Bankarnir OKKAR sem stjórna atvinnulífinu að stórum hluta vegna þessara lána, þurfa að afskrifa þessar skuldir því fyrirtækin hafa ekki efni á að borga af skuldbindingum sínum.

Við erum að fara að borga Gömlu Lánin!

Bankinn OKKAR (VIÐ) gefum að sjálfsögðu nýju fyrirtæki með nýja kt.. Með sömu eigendunum, (ÞEIM SKULDSETTU) nýtt borð (Fresh start)

AFSKRIFAÐAR SKULDIR & Ný kennitala/Gamlanafnið

= Gamla kompaníið skuldlaust

- - -

Hvar er réttlætiskenndin?

Hvergi á jarðarkringlunni kæmust ráðamenn upp með slíkt gegnumsýrt spillingarháttalag og við höfum verið vitni að. Fjármálaráðherrann á landinu bláa er einn af þeim einstaklingum sem réttu sjálfum sér 13 milljarða fyrir örfáum mánuðum síðan – og nú ætlar ríkið að snara 14 milljörðum upp í það ginnungagap. Samt hvarflar ekki að honum að skammast sín og segja af sér – um leið og hann væri búinn að senda ráðuneytisstjórann heim. Ég er leið og sorgmædd en fyrst og fremst skammast ég mín fyrir þessa ónytjunga sem sitja sem fastast í umboði sem er löngu búið að taka til baka. Lýðræði á Íslandi er flekkað spillingu og það getur ekkert endurheimt fyrri styrk þess nema algjör uppstokkun. Ef ráðamenn hafa enga réttlætiskennd lengur – ja, þá þarf bara eitthvað annað að koma til.

- - -

Stofnfé

Mér hefur verið tjáð, að einstaklingarnir sem skráðir voru fyrir stofnfjárhlutum í SpH á sínum tíma hafi eingöngu verið skráðir fyrir þeim formsins vegna. Þeir lögðu aldrei eyri í sjóðinn, heldur voru það Hafnfirðingar sem greiddu stofnfjárhlutinn. Þar sem ekki var hægt að skrifa “Hafnfirðinga” fyrir hlutunum, þá voru fundnir traustir Hafnfirðingar og þeir skráðir. Mér finnst að þetta sé nokkuð áhugaverð ábending inn í þessa umræðu. Ef þetta reynist rétt, þá var sala þessara aðila á stofnfé “sínu” í SpH ekkert annað en þjófnaður, þar sem þeir voru að selja hluti sem voru í reynd í eigu Hafnfirðinga allra, ekki bara nafngreindra einstaklinga, sem skráðir voru fyrir hlutunum, þar sem lög um sparisjóði leyfðu ekki að bæjarfélagið Hafnarfjörður væri skráð fyrir stofnfénum.

Ég hef engin ráð til að staðfesta þetta eða rengja, en hvet þig til að skoða þetta betur. En reynist þetta rétt, þá skil ég vel alla leyndina sem hvíldi yfir öllu sem viðkom SpH á sínum tíma. A.m.k. ætti að vera hægt að fletta þessu öllu upp, m.a. í fundargerðum bæjarstjórnar Hafnarfjarðar í gegnum tíðina.

- - -

Endurgreiddur fyrirframgreiddur arður

Það besta við þetta sparisjóðadæmi er að þessi fjármögnun sem á að koma til þeirra frá ríkinu er nánast sú sama og auðmennirnir tóku úr sparisjóðunum sem fyrirfram greiddan arð í sumar. Minnir um 13milljarðar.

Það hlýtur að vera hægt að fá þennan fyrirfram greidda arð til baka vegna brostinna forsenda og þá þyrfti ríkið ekkert að hjálpa til.

Forsendur fyrir svo hárri arðgreiðslu hlýtur að teljast sem óeðlileg eignatilfærsla hjá fyrirtækjum sem ekki stóðu betur en þetta. Ef að sparisjóðirnir yru gjaldþrota og almennilegur skiptastjóri settur yfir þá myndi hann eflaust ná þessum peningum til baka.

Greinilegt að þeir sem greiddu út svo háan fyrirfram greiddan arð vissu að þetta var á leið á hausinn.

- - -

10% of mikið?

Launafólk borgar tæplega helming af sínum tekjum í skatt. Skatturinn á hlutafélög hérlendis er 10%. En 10% er of mikið fyrir suma milljarðamæringa og þess vegna leita menn skjóls í Englandi, Lux og Cayman. Af hverju heldur þetta fólk ríkisborgararéttinum?

- - -

Ævisparnaðurinn

Sjaldan hef ég skammast mín jafnmikið og í október sl. þegar í stefndi, að ég hefði eyðilagt ævisparnað okkar hjóna algerlega.

Gegn vilja eiginkonu minnar lét ég ráðgjafa í Landsbankanum teyma mig út í svokallaða eignastýringu árið 2007.

Í hana fóru bæði ríkisverðbréf, sem við höfðum safnað á löngum tíma og Grunnur, verðtryggður reikningur, sem við höfðum líka safnað í á sínum tíma.

Allt fór þetta í verðlaus hlutabréf og langmest þó í peningamarkaðsjóðsbréf.

Mér var boðið á einhverja knattspyrnuleiki. Og tónleika Eric Claptons.

Ég hélt að bankinn minn til áratuga væri með sektarkennd yfir lélegri ávöxtun okkar hjóna og vildi nú gera sérstaklega vel við okkur!

- - -

Að útrýma samkeppni

Eitt sem hefur ekki fengið nægjanlega athygli heima er hvernig sama félag (eða tengd félög) geta átt marga hlekki í vöruflæðakeðjunni (supply chain). Það þarf ekki ofurgáfur til að sjá að ef félag ræður yfir meira en einum hlekk í flæðinu þá geta þeir alltaf misnotað aðstöðu sína. Tökum einfalt dæmi um t.d. þrjá bílsala A, B og C. Bílasali B á ráðandi hlut í Skipafélaginu. Það er borðleggjandi að flutningskostnaður verður mjög hár og aðstaðan notuð á einhvern hugvitsaman hátt til að niðurgreiða bílaverðið hjá B, ef þarf. Það er líka augljóst að fáir eru tilbúnir til að fjárfesta í Bílasölum þar sem markaðsaðstæður eru slíkar að nánast vonlaust er að reksturinn heppnis. Ekki lítur dæmið betur út ef Bílasali B ræður líka yfir fjölmiðlum og Auglýsingamarkaði. Þá er eins gott að hringja strax í B og bjóða honum bílasölurnar til kaups áður en þær fara á hausinn.

Íslensk samkeppnislög hljóta að taka á þessu, ef ekki þá eru þau meingölluð og þau verða að breytast þannig að þetta ástand geti ekki myndast. Þá mætti neyða Jón Ásgeir til að brjóta upp fyrirtækjasamstæðuna sína í smærri einingar og selja óháðum aðilum.

Ef RUV verður tekið út af fjölmiðlamarkaðinum þá verður gjörsamlega vonlaust fyrir nokkurn að stunda rekstur á Íslandi nema það sé í skjóli Don Jón Ásgeirs.

Eldri dæmi:

Sambandið

Klassíska dæmið heima er gamla Sambandið sem áttu nánast alla hlekkina enda bændurnir og samfélagið á þeim tíma lítið annað en þrælar kerfisins sem hrundi vegna þess að það var hætt að uppfylla kröfum almenings, sem vel flestir voru fluttir til Reykjavíkur:

|Fjölmiðlar \

Sláturhús -> Flutningar -> |Heildsala \ -> Smásala

|Bankar /

|Tryggingar /

|Löggjafann/

|o.fl /

Jón Ólafsson

Skífu bóndi náði svipaðri stöðu þegar hann keypti Stöð 2 á sýnum tíma þó svo að hann hafi eingöngu átt 3 hlekki í keðjunni:

Innflutting/heildsölu \ -> Fjölmiðil -> Smásölu

Framleiðslu /útgáfu /

Það tók hann ekki langan tíma að útrýma allri samkeppni.

Baugur og félagar breyttu þessu síðan í listform og náðu álíka tangarhaldi á þjóðfélaginu og Sambandið hafði forðum.

- - -

Class Action

Er ekki kominn tími á eitt allsherjar „class action“?

Í ljósi niðurfellinga skulda stórfyrirtækja/stórfjárfesta, er ekki lag að íslenskir neytendur taki sig saman, myndi hóp og fari saman í mál við bankana. Það er ekki mikil vigt í því að fara einn niður í banka og kvartan undan brotnum forsendum, t.d. að manni hafi verið talin trú um að krónan væri sterkur gjaldmiðill og maður ætti endilega að skuldsetja sig í erlendri mynt. Eina sem virðist vera í boði er að lengja í hengingarólinni.

En hvað myndi gerast ef tugir þúsunda manns myndu fá stjörnulögfræðing með sér í lið og bankaði upp á hjá skilanefndum og segjast vera á leiðinni í þrot ef ekki verði felldur niður hluti skuldana?

Það væri fróðlegt að sjá hvað væri þá hægt að gera fyrir „litla manninn“.

- - -

Sjóður fyrir eyríki

Ætli verði staðið við þetta loforð?

http://www.mbl.is/mm/frettir/innlent/2008/09/23/island_stofnar_sjod_fyrir_eyriki/

- - -

SA

Sæll Egill,

vil benda þér á að skoða samsetningu stjórnar og framkvæmdastjórnar Samtaka

Atvinnulífsins sa.is.

Í framkvæmdastjórn eru 7 fulltrúar, en hún stýrir samtökunum milli strjálla

funda stjórnar. Meirihluti framkvæmdastjórnar eru starfsmenn þeirra sem fóru

fremstir í útrásinni og spillingunni. Formaður, Þór er starfsmaður Karls

Wernerssonar, það er Hrund líka. Halldór var bankastjóri LÍ, og þú veist

líklega hvaðan Kristín J er ættuð. Það eru því þeir sem stjórnuðu fylleríinu

sem stjórna SA.

- - -

Ekkert breytist

Sæll Egill,

Það verður að segjast að það er algjör brandari að Gunnar Páll Pálsson,

formaður VR, sé einn í framboði til formanns stjórnar og trúnaðarráðs VR.

Þetta sýnir það í raun og veru hversu þrælslundaðir Íslendingar eru og að

það sé alveg rétt mat hjá stjórnmálamönnum og útrásarvíkingum að þeir geta

boðið íslensku þjóðinni upp á hvað sem er því þeir láta bjóða sér það.

Spillingin bullið og ruglið byrjaði ekki á Íslandi fyrir nokkrum mánuðum

það hefur verið þannig í mörg, mörg ár jafnvel áratugi. En þegar harðnar í

búi hjá alþýðunni þá fer að heyrast smá væl en þeir hafa hvorki nægt

úthald til að krefjast varanlegra breytinga né í raun réttu

siðferðisvitundina því þeir eru alltof vanir spillingunni og finnst hún á

margan hátt eðlileg því þeir þekkja ekkert annað.

Hér verða engar breytingar. Það verður allt gert til að þagga niður

hlutina því að of margir eru með óhreint mjöl í poka sínum. Íslendingar

láta hvort sem er bjóða sér þetta og þeir munu borga vel fyrir það!!!